b'\n_START_ARTICLE_\nClarion Hotel The Hub\n_START_SECTION_\nHistorie\n_START_PARAGRAPH_\nHotellet het opprinnelig Hotel Viking og ble bygget til Vinter-OL 1952. Senere skiftet det navn til Hotel Royal Christiania og ble utvidet til 508 rom og over 20 konferanserom._NEWLINE_I 2017 ble hotellet satt under totalrenovering og utvides til 810 rom. Renoveringen og utbyggingen var ferdig i begynnelsen av mars 2019. Den offisielle \xc3\xa5pningen fant sted 7. mars samme \xc3\xa5r._NEWLINE_Hotellet er st\xc3\xb8rre enn Oslo Plaza, og Norges st\xc3\xb8rste hotell m\xc3\xa5lt i antall rom. Etter ombyggingen skiftet hotellet navn til Clarion Hotel The Hub.\n_START_SECTION_\nEierskap\n_START_PARAGRAPH_\nHotellbygningen eies av DNB Forsikring, som leier ut til Nordic Choice Hotels, som igjen driver hotellet under navnet Clarion Hotel The Hub. Styreleder i driftsselskapet er Leif Sigurd Lindland, Andr\xc3\xa9 Schreiner er hotelldirekt\xc3\xb8r og Marianne H\xc3\xb8ybakk er hotellsjef per vinteren 2019.'